Nawaz Sharif

Mian Muhammad Nawaz Sharif (født 25. desember 1949 i Lahore i Pakistan) er en pakistansk politiker. Han kommer fra en kjent industrifamilie i Pakistan. Sharif var førsteminister i provinsen Punjab mellom 1985 og 1990. Han var statsminister i Pakistan 1990-1993, 1997-1999 og 2013-2017.

Etter avsløringene av Panama Papers ble det rettet korrupsjonsanklager mot Sharif og flere av hans familiemedlemmer. Han ble i 2018 dømt til ti års fengsel og fratatt muligheten til å stille til valg for offentlige posisjoner på livstid.

 Liv og virke 
 Bakgrunn 
Hans mors familie var en fremtredende handelsfamilie i Kashmir-dalen, selv om den emigrerte til Punjab generasjoner før han ble født. Hans far, Muhammad Sharif, var fra landsbyen Jati Umra, nær Amritsar i det som i dag er den indiske delstaten Punjab. Muhammad reiste i 1947 til Pakistan, under delingen til to nasjoner. Muhammad Sharif var en forretningsmann og var del-eier av the Ittefaq Group of Industries.

Nawaz Sharif ble utdannet ved Saint Anthony’s High School og Government College Lahore, og mottok en juridisk grad ved University of the Punjab. 

 Politiker 
Etter sin utdannelse begynte han som politiker i provinsen Punjab, og ble med i det lokale styret der. Han ble finansminister for provinsen Punjab i 1981 og var også sportsminister. Han fikk ros for å øke støtten til sports-aktiviteter og lokale prosjekter.Story of Pakistan

Nawaz spilte cricket som ung, på førstelaget i 1973-74 for Pakistan Railways. Han spilte også en kamp mot De vestindiske øyer mens han var statsminister. 

Han giftet seg med Kulsoom Nawaz, som er i slekt med den kjente bryteren The Great Gama.

 Høyere politiske verv 
Parlamentsvalget 2008

Nawaz Sharif sitt Pakistan Muslim League (N) var et av vinnerne ved valget, og sammen med  Pakistans folkeparti ble de, etter møter 21. februar mellom Asif Ali Zardari og Sharif enige om en felles plattform for å danne en ny regjering sammen.VG: Pakistanske opposisjonspartier enige om regjering, 21. februar 2008 Hverken Sharif eller Zardari kan imidlertid bli statsminister fordi ingen av dem var medlemmer av parlamentet.VG: Pakistans hærsjef vil støtte demokratisk regjering, 6. mars 2008

 Referanser 

 Eksterne lenker 


 Pakistan Muslim League (Nawaz Group) Pakistan
 Watch latest Videos and Interviews of Nawaz Sharif
 PMLN site
 Nawaz Sharif Profile
 Nawaz Sharif becomes Prime Minister
 BBC Profile of Nawaz Sharif

Kategori:Pakistanske politikere
Kategori:Personer fra Lahore